Hercules C130 J NH 925 റോഡില് പറന്നിറങ്ങി ഇന്ത്യന് യുദ്ധവിമാനം പ്രതിരോധ ചരിത്രത്തില് പുതിയ അദ്ധ്യായം Credits : Twitter Rajnath SIngh News18 Malayalam Last Updated : September 10, 2021, 10:27 IST Share this: പ്രതിരോധ ചരിത്രത്തില് പുതിയ അദ്ധ്യായം കുറിച്ച് ഇന്ത്യ. യുദ്ധവിമാനം റോഡില് ഇറക്കിയാണ് ഇന്ത്യ ഈ ചരിത്രനേട്ടം കുറിച്ചിരിക്കുന്നത്. ഇതില് പ്രത്യേകത എന്തെന്നാല് ഇന്ത്യന് വ്യോമസേന ഈ വിമാനം ഇറക്കിയത് പാകിസ്താന്റെ അതിര്ത്തിക്ക് വെറും 40 കിലോ മീറ്റര് അകലെയായിരുന്നു എന്നതാണ്.ദേശീയപാതയിലെ ആദ്യ എയര്സ്ട്രിപ്പ് രാജ്യത്തിന് സമര്പ്പിച്ച ചടങ്ങിലാണ് തങ്ങളുടെ പ്രതിരോധ ചരിത്രത്തിലേക്ക് ഇന്ത്യ പുതിയ അദ്ധ്യായം എഴുതി ചേര്ത്തത്. ഇന്ത്യയുടെ പ്രതിരോധ മന്ത്രിയായ രാജ്നാഥ് സിങ്ങും ഗതാഗത മന്ത്രിയായ നിതിന് ഗഡ്കരിയും ഈ ചരിത്ര മുഹൂര്ത്തത്തിന് സാക്ഷികളായി ചടങ്ങില് പങ്കെടുത്തു.അടിയന്തര ലാന്ഡിങ് സൗകര്യമൊരുക്കുന്ന പദ്ധതിയുടെ ഉദ്ഘാടനത്തിന്റെ ഭാഗമായി രാജ്നാഥ് സിങ്ങിനെയും നിതിന് ഗഡ്കരിയെയും വഹിച്ച് കൊണ്ട് ഇന്ത്യന് വ്യോമസേനയുടെ സി 130 ജെ സൂപ്പര് ഹെര്ക്കുലീസ് വിമാനം രാജസ്ഥാനിലെ ബാമേറിലെ ദേശീയപാത 925 എയിലേക്ക് പറന്നിറങ്ങുകയായിരുന്നു. രാജ്യത്തെ വ്യോമതാവളങ്ങള്ക്ക് നേരെ ശത്രു സേനകളുടെ ആക്രമണം ഉണ്ടായാല്, അടിയന്തര ഘട്ടങ്ങളില് റണ്വേകളായി ദേശീയപാതകളെ ഉപയോഗിക്കാനുള്ള പദ്ധതിയുടെ ഭാഗമായാണ് ദേശീയപാത 925 എയില് റണ്വേ ഒരുക്കിയത്. ദേശീയപാത അതോറിറ്റിയും വ്യോമസേനയും സംയുക്തമായി ചേര്ന്നാണ് ഈ പദ്ധതി പൂര്ത്തീകരിച്ചത്. മൂന്നു കിലോമീറ്റര് നീളവും 33 മീറ്റര് വീതിയുമുള്ള റണ്വേയുടെ വശങ്ങളില് വിമാനങ്ങള് പാര്ക്ക് ചെയ്യാനുള്ള സൗകര്യവുമുണ്ട്. രാജസ്ഥാനിലെ ഈ റണ്വേയെ കൂടാതെ ബംഗാളിലും ജമ്മു കശ്മീരിലും ആന്ധ്രയിലുമടക്കം രാജ്യത്ത് ഇത്തരത്തില് 28 റണ്വേകള് ഒരുക്കാനുള്ള പദ്ധതി തയാറായിട്ടുണ്ട്. ഇത്തരം ദേശീയ പാതകളില് വാഹനഗതാഗതം പതിവുപോലെ അനുവദിക്കുമെങ്കിലും അടിയന്തര ഘട്ടങ്ങളില് വ്യോമസേനയ്ക്ക് ഗതാഗതം നിര്ത്തിവയ്ക്കാനുള്ള അധികാരമുണ്ടെന്നാണ് റിപ്പോര്ട്ടുകള്.ഏത് തരത്തിലുള്ള വെല്ലുവിളിയും നേരിടാന് പര്യാപ്തരായി ഇന്ത്യ മാറിയിരിക്കുന്നു, ഉദ്ഘാടന പ്രസംഗത്തിനിടെ രാജ്നാഥ് സിങ് പറഞ്ഞു. രാജ്യാന്തര അതിര്ത്തിക്ക് സമീപമായി എയര്സ്ട്രിപ്പ് സജ്ജമാക്കിയതിലൂടെ നമ്മളൊരു സന്ദേശമാണ് നല്കുന്നത്. ഐക്യത്തിനും നാനാത്വത്തിനും പരമാധികാരത്തിനും വേണ്ടി എന്ത് വില കൊടുത്തും നമ്മള് ഒന്നിച്ച് തന്നെ നിലകൊള്ളും അദ്ദേഹം വ്യക്തമാക്കി.രാജ്യത്തെ 12 ദേശീയപാതകളില് ഇത്തരത്തില് എയര്സ്ട്രിപ്പുകള് നിര്മിക്കാന് പദ്ധതിയുണ്ടെന്നും വൈകാതെ തന്നെ അവയെല്ലാം തയാറാകുമെന്നും ഗതാഗത മന്ത്രി നിതിന് ഗഡ്കരി പറഞ്ഞു. ഒന്നരവര്ഷം കൊണ്ട് എയര്സ്ട്രിപ്പ് നിര്മിക്കാനാണ് വ്യോമസേന ആവശ്യപ്പെട്ടതെങ്കിലും കേവലം 15 ദിവസം കൊണ്ട് തന്നെ ഈ എയര്സ്ട്രിപ്പ് നിര്മിച്ചു നല്കാന് ദേശീയപാതാ അതോറിറ്റിക്ക് സാധിച്ചെന്നും അദ്ദേഹം പറഞ്ഞു. വ്യോമസേന മേധാവി ആര് കെ എസ് ബദൗരിയ, സംയുക്തസേനാ മേധാവി ബിപിന് റാവത്ത് തുടങ്ങിയവരും ചടങ്ങില് പങ്കെടുത്തു. Published by:Naveen First published: September 10, 2021, 10:27 IST Defence Ministry IAF Indian Air Force nitin gadkari Rajnath Singh Credits : Twitter Rajnath SIngh News18 Malayalam Last Updated : September 10, 2021, 10:27 IST Share this: